**Prvo međužupanijsko natjecanje u debati**

24. i 25. veljače u splitskim osnovnim školama „Dobri“ i „Manuš“ održalo se međužupanijsko natjecanje u debati koje provode Agencija za odgoj i obrazovanje, Hrvatsko debatno društvo i Županijsko povjerenstvo za provedbu natjecanja.

Nadmetale su se 22 debatne ekipe iz 17 osnovnih škola, od čega je 19 ekipa iz 15 splitskih osnovnih škola, a pridružile su im se i škole iz Knina i Makarske. Tijekom dva dana debatiralo se u šest kola u KP formatu na zadanu tezu „Treba uvesti minimalne kvote za žene u Hrvatski sabor“ te na dvije ad hoc teze koje su učenici saznali neposredno prije same debate.

Našu školu predstavljale su članice Debatnog kluba OŠ Pujanki: **Dina Milić, Mirna Ćurin, Gabriela Bonić, Marija Buljubašić** (pričuva) i njihova mentorica **Željana Župa.**

U vrlo zahtjevnom natjecanju ekipa naše škole osvojila je visoko **peto mjesto**!

 Među najboljim govornicima u konkurenciji od 66 debatanata **sedmo mjesto** zauzela je naša **Dina Milić**!

Da bi se što bolje pripremile za natjecanje, učenice su, pod vodstvom mentorice, prošle potpunu edukaciju kako se vodi debata u KP formatu i odradile niz vježbi razvijajući time kritičko mišljenje, djelotvornu komunikaciju, vještine samostalnog istraživanja, timskog rada te sposobnosti promišljenog, argumentiranog i uvjerljivog zagovaranja svojih stavova kao i prihvaćanja drugih mišljenja.

Ovim putem zahvaljujemo im na uloženome trudu te im od srca čestitamo na ostvarenome uspjehu!







